Erik Borg (jääkiekkoilija)
Ura

Borg on Bäcken HC:n kasvatti. Hän debytoi seuran miesten joukkueessa Ruotsin neljänneksi korkeimmalla sarjatasolla maan kakkosdivisioonassa vain 16-vuotiaana kaudella 2012–2013. Kaudella 2013–2014 Borg toimi Bäckenin J18-joukkueen kapteenina. Kaudeksi 2014–2015 hän siirtyi tryoutin kautta Frölundan J20-joukkueeseen, jossa Borg voitti J20 SuperElitin hopeaa. Hän pelasi kauden aikana myös yhden ottelun lainalla Bäckenissä. Kaudella 2015–2016 Borg nousi Frölundan J20-joukkueen varakapteeniksi. Hän oli tehoilla 15+24=39 joukkueen toiseksi paras pistemies Linus Weissbachin jälkeen. Borg sai tililleen ensimmäisen SHL-ottelunsa 17. helmikuuta 2016 Karlskronaa vastaan. Hänet merkittiin Frölundan 13. hyökkääjäksi. Borg esiintyi kauden aikana SHL:ssä kahdessa runkosarjaottelussa, mutta hän jäi molemmissa kuitenkin ilman peliaikaa. Borg pelasi kauden aikana miesten pelejä myös lainalla Ruotsin kolmanneksi korkeimmalla sarjatasolla HockeyEttanissa yhteensä viiden ottelun verran Grästorpin ja Halmstadin joukkueissa.
Kaudeksi 2016–2017 Borg siirtyi hänen edellisen kauden lainaseuraansa HockeyEttan-joukkue Halmstad HF:ään. Hänen kautensa päättyi kuitenkin jalkamurtumaan helmikuussa 2018. Kaudella 2017–2018 Borg nousi joukkueen varakapteeniksi. Hän oli tehoilla 20+33=53 Halmstadin toiseksi paras pistemies Gustaf Berlingin jälkeen. Hän jakoi sarjan pistepörssin Vimmerbyn Markus Modigsin kanssa. Siirtotakarajalla helmikuussa 2018 hän siirtyi kuitenkin loppukaudeksi sarjatasoa ylemmäs HockeyAllsvenskan-joukkue Tingsrydiin. Borg pelasi siellä seitsemän runkosarjaottelua tehden kaksi maalia.
Borg siirtyi kaudeksi 2018–2019 jatkamaan Allsvenskan-pelejään vuoden mittaisella sopimuksella Vita Hästeniin. Hänen ensimmäinen kokonainen kautensa sarjassa toi 48 runkosarjaottelussa tehot 9+2=11 ja kymmenessä karsintasarjan ottelussa tehot 1+2=3. Heinäkuussa 2019 Borg teki seuran kanssa vuoden mittaisen jatkosopimuksen, kuten taas syyskuussa 2020 ja jälleen heinäkuussa 2021. Hän nousi kaudella 2021–2022 joukkueen varakapteeniksi. Kesäkuussa 2022 Borg teki Vita Hästenin kanssa taas vuoden mittaisen jatkosopimuksen.
Kaudella 2022–2023 Borg toimi Vita Hästenin kapteenina, kunnes päivä siirtotakarajan jälkeen 16. helmikuuta 2023 hänen uutisoitiin palaavan loppukauden kattavalla sopimuksella Frölundan SHL-joukkueeseen. Jo samana iltana Borg sai ensimmäiset jääaikansa SHL-tasolla ottelussa Linköpingiä vastaan. Hänet merkittiin Frölundan kolmossentteriksi laidoilleen Anthony Greco ja Jere Innala. Borg sai ottelussa jääaikaa 11.44 minuuttia. Hän sai myös syöttöpisteen Grecon tekemään maaliin ja keräsi ottelusta teholukeman +2. SHL-uransa avausmaalin Borg teki kauden kahdeksannessa ja uransa kymmenennessä ottelussaan 7. maaliskuuta 2023 Oskarshamnia vastaan. Hän keräsi ottelusta teholukeman +2. Borg pelasi SHL:ssä kauden aikana yhdeksän runkosarjaottelua tehopistein 1+4=5 ja 13 pudotuspeliottelua tehopistein 1+2=3. Maaliskuussa 2023 hän teki Frölundan kanssa vuoden mittaisen jatkosopimuksen. Ensimmäisellä kokonaisella SHL-kaudellaan 2023–2024 Borg pelasi 52 runkosarjaottelua tehopistein 8+3=11 ja kuusi pudotuspeliottelua ilman tehopisteitä. Hän edusti Frölundaa kauden aikana myös Spengler Cupissa, jossa Borg pelasi neljä ottelua tehopistein 2+1=3.
Borg siirtyi kaudeksi 2024–2025 1+1-vuotisella sopimuksella SM-liigajoukkue Tampereen Ilvekseen. Hänen jälkimmäiseen sopimusvuoteensa sisältyy sekä seuran optio että pelaajan optio palata SHL:ään. Tammikuussa 2025 Borg solmi Ilveksen kanssa vuoden mittaisen jatkosopimuksen.